CELEX: 32019D2190
Language: mt
Date: 2019-12-19 00:00:00
Title: Deċiżjoni tal-Kunsill Ewropew (UE) 2019/2190 tad-19 ta’ Diċembru 2019 li taħtar żewġ membri tal-Bord Eżekuttiv tal-Bank Ċentrali Ewropew

20.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 330/52
               
            
         DEĊIŻJONI TAL-KUNSILL EWROPEW (UE) 2019/2190
         tad-19 ta’ Diċembru 2019
         li taħtar żewġ membri tal-Bord Eżekuttiv tal-Bank Ċentrali Ewropew
         IL-KUNSILL EWROPEW,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 283(2) tiegħu,
         Wara li kkunsidra r-rakkomandazzjoni tal-Kunsill tal-Unjoni Ewropea (1),
         Wara li kkunsidra l-opinjoni tal-Parlament Ewropew (2),
         Wara li kkunsidra l-opinjonijiet tal-Kunsill Governattiv tal-Bank Ċentrali Ewropew (3),
         Billi:
         
                     (1)
                  
                  
                     Is-Sur Benoît COEURÉ inħatar membru tal-Bord Eżekuttiv tal-Bank Ċentrali Ewropew għal mandat ta' tmien snin mill-1 ta' Jannar 2012. Il-mandat tiegħu jiskadi fil-31 ta' Diċembru 2019.
                  
               
                     (2)
                  
                  
                     Is-Sinjura Sabine LAUTENSCHLÄGER inħatret membru tal-Bord Eżekuttiv tal-Bank Ċentrali Ewropew għal mandat ta' tmien snin mis-27 ta' Jannar 2014. Permezz ta' ittra datata s-26 ta' Settembru 2019, il-President tal-Bank Ċentrali Ewropew informa lill-President tal-Kunsill Ewropew bid-deċiżjoni tas-Sinjura Sabine LAUTENSCHLÄGER li tirriżenja mill-pożizzjoni tagħha fil-Bord Eżekuttiv b'effett mill-31 ta' Ottubru 2019, qabel it-tmiem tal-mandat tagħha.
                  
               
                     (3)
                  
                  
                     Għaldaqstant huwa neċessarju li jinħatru żewġ membri ġodda tal-Bord Eżekuttiv tal-Bank Ċentrali Ewropew.
                  
               
                     (4)
                  
                  
                     Il-Kunsill Ewropew jixtieq jaħtar lis-Sur Fabio PANETTA u s-Sinjura Isabel SCHNABEL li, fil-fehma tiegħu, jissodisfaw ir-rekwiżiti kollha stabbiliti fl-Artikolu 283(2) tat-Trattat,
                  
               ADOTTA DIN ID-DEĊIŻJONI:
         
            Artikolu 1
            Huma b'dan maħturin membri tal-Bord Eżekuttiv tal-Bank Ċentrali Ewropew għal mandat ta' tmien snin mill-1 ta' Jannar 2020:
            
                        —
                     
                     
                        Is-Sur Fabio PANETTA,
                     
                  
                        —
                     
                     
                        Is-Sa Isabel SCHNABEL.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, id-19 ta’ Diċembru 2019.
            
               
                  Għall-Kunsill Ewropew
               
               
                  Il-President
               
               C. MICHEL
            
         
         
            (1)  ĠU C 351, 17.10.2019, p. 1; ĠU C 385, 13.11.2019, p. 1.
         
            (2)  Opinjonijiet mogħtija fis-17 ta' Diċembru 2019 (għadhom mhux ippubblikati fil-Ġurnal Uffiċjali).
         
            (3)  Opinjoni mogħtija fit-23 ta' Ottubru 2019 (ĠU C 373, 5.11.2019, p. 2); opinjoni mogħtija fil-11 ta' Diċembru 2019 (għadha mhux ippubblikata fil-Ġurnal Uffiċjali).